arnastofnun/IGC-2024 huggingface dataset:
Fríverslunarsamningur milli ríkja Fríverslunarsamtaka Evrópu og Ísraels Nefndarálit - þingskjal nr. 1128

1992–93. – 1062 ár frá stofnun Alþingis.

116. löggjafarþing. – 566 . mál.

1128. Nefndarálit um till. til þál. um fullgildingu fríverslunarsamnings milli ríkja Fríverslunarsamtaka Evrópu og Ísraels.

Frá meiri hluta utanríkismálanefndar.

Nefndin hefur fjallað um tillöguna og fékk á sinn fund til viðræðna um efni hennar Árna Kolbeinsson, ráðuneytisstjóra í sjávarútvegsráðuneytinu, Sigurgeir Þorgeirsson, aðstoðarmann landbúnaðarráðherra, Jóhann Guðmundsson, deildarstjóra í landbúnaðarráðuneytinu, og Gunnar Snorra Gunnarsson, skrifstofustjóra í utanríkisráðuneytinu.

Í umræðum um málið kom fram það sjónarmið að íslensk stjórnvöld yrðu að fylgjast vel með því hvort ísraelsk stjórnvöld stæðu við fyrirheit samkomulags sem gert var í tengslum við fríverslunarsamninginn um að arabískum framleiðendum og útflytjendum á hinu svonefnda „yfirráðasvæði“ (hernumdu svæðunum), sem tilgreint er í samningnum, verði leyft að koma á samböndum og semja við kaupendur frá EFTA-ríkjum til að þjóna viðskiptahagsmunum sínum og jafnframt hvort arabískum verslunarráðum á þessum svæðum verði heimilað að gefa út vottorð um uppruna. Það sjónarmið kom einnig fram að ekki væri rétt að þýða orðið „territory“ í samningnum sem „yfirráðasvæði“ heldur væri eðlilegra að þýða það sem „landsvæði“.

Meiri hluti nefndarinnar mælir með samþykkt tillögunnar.

Alþingi, 5. maí 1993.

Björn Bjarnason,

Rannveig Guðmundsdóttir.

Geir H. Haarde.

form., frsm.

Tómas Ingi Olrich.

Árni R. Árnason.
Tvíhliða samskipti við Evrópubandalagið Þingsályktun - þingskjal nr. 1138

116. löggjafarþing 1992–1993.

Nr. 11/116.

Þskj. 1138 - 303. mál.

Þingsályktun um tvíhliða samskipti við Evrópubandalagið.

Alþingi ályktar að í framhaldi af gerð samningsins um Evrópska efnahagssvæðið skuli teknar upp viðræður við Evrópubandalagið um tvíhliða samskipti þess og Íslands, einkum með hliðsjón af því að Austurríki, Finnland, Noregur og Svíþjóð hafa sótt um aðild að bandalaginu. Því felur Alþingi ríkisstjórninni að undirbúa slíkar viðræður um hugsanlegan tvíhliða samning og tilkynna framkvæmdastjórn Evrópubandalagsins um þennan vilja Alþingis.

Samþykkt á Alþingi 5. maí 1993.
Vegáætlun 1993–1996 Breytingartillaga - þingskjal nr. 1142

1992–93. – 1062 ár frá stofnun Alþingis.

116. löggjafarþing. – 290 . mál.

1142. Breytingartillögur við till. til þál. um vegáætlun fyrir árin 1993–1996.

Frá meiri hluta samgöngunefndar (PJ, SigG, ÁMM, ÁJ, StB).

(Tölvutækur texti ekki til.)
Staða brotaþola við meðferð kynferðisbrotamála Nefndarálit - þingskjal nr. 1143

1992–93. – 1062 ár frá stofnun Alþingis.

116. löggjafarþing. – 458 . mál.

1143. Nefndarálit um till. til þál. um að styrkja stöðu brotaþola við meðferð kynferðisbrotamála.

Frá allsherjarnefnd.

Nefndin hefur fjallað um málið en þar er lagt til að dómsmálaráðherra verði falið að leggja fyrir Alþingi frumvarp til laga um breytingu á lögum um meðferð opinberra mála, nr. 19/1991, sem styrki stöðu brotaþola við meðferð kynferðisbrotamála.

Nefndin telur að tillagan hreyfi við mikilvægu máli sem vert er fela ríkisstjórninni að kanna og leggja fram tillögur um svo fljótt sem auðið er. Sérstaklega er athyglisverð hugmynd sem reifuð er í greinargerð með tillögunni á bls. 2. Snýr hún að því að þolendur kynferðisbrota öðlist fortakslausan rétt til endurgjaldslausrar aðstoðar löglærðs talsmanns allt frá upphafi rannsóknar og þar til meðferð máls lýkur.

Nefndin bendir þó á að ýmislegt hefur áunnist í því að styrkja stöðu brotaþola kynferðisbrota. T.d. var nýlega samþykkt í nefndinni tillaga til þingsályktunar um ríkisábyrgð á bótagreiðslum vegna kynferðisbrota, 352. mál.

Samt sem áður er rík nauðsyn á að athuga þessi mál og í trausti þess að svo verði gert leggur nefndin til að málinu verði vísað til ríkisstjórnarinnar.

Alþingi, 6. maí 1993.

Sólveig Pétursdóttir,

Anna Ólafsdóttir Björnsson.

Björn Bjarnason.

form., frsm.

Ey. Kon. Jónsson.

Ingi Björn Albertsson.

Jón Helgason.

Ólafur Þ. Þórðarson.

Kristinn H. Gunnarsson.

Sigbjörn Gunnarsson.
Fræðslustörf um gigtsjúkdóma Nefndarálit - þingskjal nr. 1146

1992–93. – 1062 ár frá stofnun Alþingis.

116. löggjafarþing. – 225 . mál.

1146. Nefndarálit um till. til þál. um rannsóknar-, forvarna- og fræðslustörf um gigtsjúkdóma.

Frá heilbrigðis- og trygginganefnd.

Nefndin hefur fjallað um málið og bárust henni umsagnir frá Félagi íslenskra sjúkraþjálfara, Gigtarfélagi Íslands, Iðjuþjálfafélagi Íslands, Kiropraktorafélagi Íslands, landlækni, Læknafélagi Íslands og Manneldisráði Íslands.

Nefndin mælir með samþykkt tillögunnar.

Alþingi, 6. maí 1993.

Sigbjörn Gunnarsson,

Ingibjörg Pálmadóttir.

Lára Margrét Ragnarsdóttir.

form., frsm.

Ingibjörg Sólrún Gísladóttir.

Sigríður A. Þórðardóttir.

Margrét Frímannsdóttir.

Finnur Ingólfsson.

Sólveig Pétursdóttir.

Björn Bjarnason.
Réttarstaða barna með krabbamein Nefndarálit - þingskjal nr. 1147

1992–93. – 1062 ár frá stofnun Alþingis.

116. löggjafarþing. – 505 . mál.

1147. Nefndarálit um till. til þál. um réttarstöðu barna með krabbamein og annarra sjúkra barna.

Frá heilbrigðis- og trygginganefnd.

Nefndin hefur fjallað um málið og mælir hún með samþykkt þess.

Alþingi, 6. maí 1993.

Sigbjörn Gunnarsson,

Margrét Frímannsdóttir.

Sigríður A. Þórðardóttir.

form., frsm.

Finnur Ingólfsson.

Ingibjörg Pálmadóttir.

Ingibjörg Sólrún Gísladóttir.

Sólveig Pétursdóttir.

Lára Margrét Ragnarsdóttir.

Björn Bjarnason.
Rannsóknir og þróun fiskeldis fram til aldamóta Nefndarálit - þingskjal nr. 1152

1992–93. – 1062 ár frá stofnun Alþingis.

116. löggjafarþing. – 351 . mál.

1152. Nefndarálit um till. til þál. um rannsóknir og þróun fiskeldis á Íslandi fram til aldamóta.

Frá landbúnaðarnefnd.

Nefndin hefur fjallað um málið og stuðst við umsagnir frá Búnaðarfélagi Íslands, Fiskifélagi Íslands, Hafrannsóknastofnun, Veiðimálastofnun, Rannsóknastofnun landbúnaðarins, Veiðimálastofnuninni að Hólum, Rannsóknaráði ríkisins, Rannsóknaþjónustu Háskóla Íslands og Stéttarsambandi bænda.

Nefndin hafði jafnframt til hliðsjónar þingsályktunartillögu um ráðstafanir til að efla fiskeldi, 513. mál þingsins, og taldi rétt að fella inn í tillögugrein þessa máls þann þátt þeirrar tillögu sem lýtur að nýtingu fiskeldismannvirkja í eigu ríkisins. Að öðru leyti telur nefndin að þau sértæku atriði, sem talin eru upp í þeirri tillögu, falli undir þá almennu þróunaráætlun sem er meginefni breytingartillögu nefndarinnar.

Nefndin var sammála um að áætlun um rannsóknir og þróun fiskeldis þyrfti m.a. að fela í sér hugmyndir um lækkun á rekstrarkostnaði fiskeldis, einkum hvernig unnt yrði að lækka orkuverð með atbeina hins opinbera. Jafnframt þyrfti í þróunaráætlun fyrir greinina að benda á leiðir til að tryggja að fiskeldisfyrirtæki hafi sambærilega möguleika til að útvega rekstrarfjármagn og önnur fyrirtæki í útflutningi.

Alþingi, 4. maí 1993.

Egill Jónsson,

Árni R. Árnason.

Össur Skarphéðinsson,

form.

frsm.

Einar K. Guðfinnsson.

Kristín Ásgeirsdóttir.

Eggert Haukdal.

Guðni Ágústsson.

Jóhannes Geir Sigurgeirsson.

Ragnar Arnalds.
Rannsóknir og þróun fiskeldis fram til aldamóta Breytingartillaga - þingskjal nr. 1153

1992–93. – 1062 ár frá stofnun Alþingis.

116. löggjafarþing. – 351 . mál.

1153. Breytingartillaga við till. til þál. um rannsóknir og þróun fiskeldis á Íslandi fram til aldamóta.

Frá landbúnaðarnefnd.

Við fyrri málsgrein tillgr. bætist nýr málsliður er orðist svo: Sérstaklega verði kannað hvernig unnt sé að nýta sem best þau fiskeldismannvirki sem nú þegar hafa verið byggð.
Íbúðaverð á landsbyggðinni Nefndarálit - þingskjal nr. 1154

1992–93. – 1062 ár frá stofnun Alþingis.

116. löggjafarþing. – 139 . mál.

1154. Nefndarálit um till. til þál. um íbúðaverð á landsbyggðinni.

Frá félagsmálanefnd.

Nefndin hefur fjallað um tillöguna og mælir með samþykkt hennar.

Alþingi, 5. maí 1993.

Rannveig Guðmundsdóttir,

Guðjón Guðmundsson,

Einar K. Guðfinnsson.

form.

frsm.

Gunnlaugur Stefánsson.

Eggert Haukdal.

Ingibjörg Sólrún Gísladóttir.

Ingibjörg Pálmadóttir.

Jón Kristjánsson.

Kristinn H. Gunnarsson.
Sjónvarps- og útvarpssendingar frá Alþingi Þingsályktunartillaga - þingskjal nr. 1155

1992–93. – 1062 ár frá stofnun Alþingis.

116. löggjafarþing. – 589 . mál.

1155. Tillaga til þingsályktunar um sjónvarps- og útvarpssendingar frá Alþingi.

Flm.: Hjörleifur Guttormsson, Jón Helgason,

Jóna Valgerður Kristjánsdóttir, Sigbjörn Gunnarsson.

Alþingi ályktar að fela forsætisnefnd þingsins að tryggja að sjónvarps- og útvarpssendingar frá fundum Alþingis nái til landsins alls eigi síðar en við upphaf nýs þings í haust.

Greinargerð.

Fyrir rúmu ári hóf sjónvarpsstöðin Sýn útsendingar frá fundum Alþingis. Er það mál manna að þær útsendingar hafi vakið mikla athygli. Hins vegar er sá galli á að útsendingarnar ná aðeins til suðvesturhorns landsins og íbúar allrar landsbyggðarinnar eiga þess ekki kost að fylgjast með þessum útsendingum.

Þegar samningar voru gerðar milli stjórnar þingsins og sjónvarpsstöðvarinnar 8. apríl var gert ráð fyrir að unnið yrði að stækkun dreifingarsvæðis Sýnar en lítið virðist hafa gerst í þeim málum. Við slíkt verður ekki unað öllu lengur og fullkomlega eðlilegt að gera nú sérstakt átak til þess að koma útsendingum frá þingfundum til allra landsmanna.

Með þessari tillögu er forsætisnefnd þingsins falið að tryggja með öllum ráðum að það markmið náist að útsendingar sjónvarps og útvarps frá þingfundum nái til landsins alls ekki síðar en næsta haust. Mikilsvert er að Ríkisútvarpið, Póstur og sími og sjónvarpsstöðin SÝN verði höfð með í ráðum og ráðherrar fylgi málinu eftir í samvinnu við stjórn þingsins.
Rannsókn á afleiðingum atvinnuleysis Nefndarálit - þingskjal nr. 1158

1992–93. – 1062 ár frá stofnun Alþingis.

116. löggjafarþing. – 132 . mál.

1158. Nefndarálit um till. til þál. um rannsókn á afleiðingum atvinnuleysis.

Frá félagsmálanefnd.

Félagsmálanefnd hefur fjallað um tillöguna og fékk á fund sinn til viðræðna Stefán Ólafsson frá Félagsvísindastofnun Háskólans.

Tillaga um rannsókn á afleiðingum atvinnuleysis fékk jákvæðar viðtökur þegar hún var rædd á Alþingi og í þeim umsögnum, sem bárust um tillöguna, var yfirleitt tekið undir markmið hennar. Hins vegar komu fram athugasemdir um að tillagan er mjög víðtæk og að sumir þeir þættir, sem rannsaka skal á skömmum tíma, hafi víða erlendis tekið mörg ár.

Úrbætur á þeim sviðum, sem tillagan fjallar um, falla jafnframt undir ýmis lög sem eru til endurskoðunar á vegum ríkisstjórnarinnar. Má í því tilfelli sérstaklega nefna frumvarp það sem nú liggur fyrir Alþingi um breytingar á lögum um Atvinnuleysistryggingasjóð. Þá má nefna að nýlega hefur verið skipuð nefnd til að endurskoða lög um vinnumiðlun (nr. 18/1985) en markmið endurskoðunarinnar er m.a. að gaumgæfa hvort tímabært sé að kveða á um sérstaka þjónustu fyrir þá sem hafa verið atvinnulausir um lengri tíma. Einnig er hlutverk nefndarinnar að athuga tengsl laga um vinnumiðlun við önnur lög sem snerta vinnumiðlun, svo sem lög um félagsþjónustu sveitarfélaga, lög um málefni fatlaðra og lög um atvinnuleysistryggingar.

Félagsvísindastofnun hefur nú lokið ítarlegri könnun á högum eitt þúsund atvinnulausra og hafa félagsmálanefnd verið kynntar niðurstöður hennar.

Nefndinni finnst mikilvægt að fylgja eftir þeim upplýsingum sem þar koma fram og leggur til að tillagan verði samþykkt með svofelldri

BREYTINGU

:

Tillgr. orðist svo:

Alþingi ályktar að fela ríkisstjórninni að láta kanna:

hvaða stefnumörkun niðurstöður könnunar á högum atvinnulausra kalli á,

hverjar séu takmarkanir bótakerfisins gagnvart þessum hópi og hvort og þá hvernig breyta skuli stuðningi hins opinbera við atvinnulausa, ekki hvað síst við þá sem búa við langvarandi atvinnuleysi,

hvernig unnt er að bæta aðgang atvinnulausra að menntakerfinu, ekki síst starfsmenntun og starfsþjálfun,

hver sé þjóðfélagslegur kostnaður vegna atvinnuleysis.

Í upphafi næsta þings verði lögð fram greinargerð um málið.

Alþingi, 5. maí 1993.

Rannveig Guðmundsdóttir,

Guðjón Guðmundsson,

Einar K. Guðfinnsson.

form.

frsm.

Gunnlaugur Stefánsson.

Kristinn H. Gunnarsson.

Ingibjörg Sólrún Gísladóttir.

Ingibjörg Pálmadóttir.

Jón Kristjánsson.

Eggert Haukdal.
Jöfnunartollur á skipasmíðaverkefni Nefndarálit - þingskjal nr. 1181

1992–93. – 1062 ár frá stofnun Alþingis.

116. löggjafarþing. – 88 . mál.

1181. Nefndarálit um till. til þál. um jöfnunartoll á skipasmíðaverkefni.

Frá efnahags- og viðskiptanefnd.

Nefndin hefur fjallað um málið og fékk hún á sinn fund frá fjármálaráðuneytinu Indriða H. Þorláksson skrifstofustjóra og Snorra Olsen deildarstjóra. Umsagnir bárust frá ASÍ, Félagi íslenskra iðnrekenda, Félagi málmiðnaðarmanna, fjármálaráðuneytinu, Iðnaðarmannafélaginu í Reykjavík, Landssambandi íslenskra útvegsmanna, Málm- og skipasmíðasambandi Íslands, Málmi, Samtökum fiskvinnslustöðva, Sjómannasambandi Íslands, utanríkisráðuneytinu, Verkamannasambandi Íslands, Verslunarráði Íslands og Þjóðhagsstofnun.

Nefndin telur málið allrar athygli vert. Fékk það jákvæðar umsagnir hjá ýmsum þeim aðilum sem nefndin leitaði til. Nefndin leggur til að úttekt fari fram á málinu á grundvelli gildandi laga og þeirra milliríkjasamninga sem Ísland er aðili að. Í ljósi þess er lagt til að málinu verði vísað til ríkisstjórnarinnar.

Alþingi, 6. maí 1993.

Vilhjálmur Egilsson,

Rannveig Guðmundsdóttir.

Halldór Ásgrímsson.

form., frsm.

Jóhannes Geir Sigurgeirsson.

Sólveig Pétursdóttir.

Ingi Björn Albertsson.

Kristín Ástgeirsdóttir.

Guðjón Guðmundsson.

Steingrímur J. Sigfússon.
Aukatekjur ríkissjóðs og gjaldtaka ríkisstofnana Nefndarálit - þingskjal nr. 1182

1992–93. – 1062 ár frá stofnun Alþingis.

116. löggjafarþing. – 158 . mál.

1182. Nefndarálit um till. til þál. um aukatekjur ríkissjóðs og gjaldtöku ríkisstofnana.

Frá efnahags- og viðskiptanefnd.

Nefndin hefur fjallað um málið og fékk hún á sinn fund frá fjármálaráðuneytinu Indriða H. Þorláksson skrifstofustjóra og Snorra Olsen deildarstjóra. Umsagnir bárust frá ASÍ, BHMR, BSRB, fjármálaráðuneytinu, Landssambandi íslenskra útvegsmanna, Sjómannasambandi Íslands, Verslunarráði Íslands og Vélstjórafélagi Íslands.

Nefndin mælir með samþykkt þingsályktunartillögunnar með breytingum sem gerð er tillaga um á sérstöku þingskjali. Breytingar eru orðalagsbreytingar sem miða að því að gera orðalag hennar skýrara.

Alþingi, 6. maí 1993.

Vilhjálmur Egilsson,

Sólveig Pétursdóttir.

Rannveig Guðmundsdóttir.

form., frsm.

Steingrímur J. Sigfússon.

Halldór Ásgrímsson.

Jóhannes Geir Sigurgeirsson.

Guðjón Guðmundsson.

Ingi Björn Albertsson.

Kristín Ástgeirsdóttir.
Aukatekjur ríkissjóðs og gjaldtaka ríkisstofnana Breytingartillaga - þingskjal nr. 1183

1992–93. – 1062 ár frá stofnun Alþingis.

116. löggjafarþing. – 158 . mál.

1183. Breytingartillaga við till. til þál. um aukatekjur ríkissjóðs og gjaldtöku ríkisstofnana.

Frá efnahags- og viðskiptanefnd.

Tillgr. orðist svo:

Alþingi ályktar að fela ríkisstjórninni að láta fara fram endurskoðun á aukatekjum ríkissjóðs og gjaldtöku ríkisstofnana.

Markmið endurskoðunarinnar verði að gera skýran greinarmun á skattheimtu og gjaldtöku fyrir veitta þjónustu sem hið opinbera ákveður að innheimta. Skal við það miðað að þjónustugjöld, sem eru innheimt vegna tiltekinnar þjónustu, séu metin sem hlutdeild í þeim kostnaði sem af þjónustunni hlýst eða hluti þess kostnaðar en aldrei hærri.

Ákveði hið opinbera að leggja gjald á tiltekna þjónustu umfram kostnaðinn við að veita hana skal koma skýrt fram við innheimtu hve há slík skattlagning er.
Rannsóknir á botndýrum við Ísland Þingsályktunartillaga - þingskjal nr. 1189

1992–93. – 1062 ár frá stofnun Alþingis.

116. löggjafarþing. – 594 . mál.

1189. Tillaga til þingsályktunar um rannsóknir á botndýrum við Ísland.

Frá sjávarútvegsnefnd.

Alþingi ályktar að fela sjávarútvegsráðherra að láta Hafrannsóknastofnun vinna áætlun um frekari rannsóknir á botndýrum við Ísland með megináherslu á tegundir sem vænlegar eru til nýtingar.

Áætlunin skipi rannsóknarsvæðum í forgangsröð og áætli fjárþörf rannsóknanna. Meta skal hversu mikinn hluta rannsóknanna megi vinna í samvinnu við útgerðarmenn og fyrirtæki sem þegar nýta botndýr.

Tilgangur rannsóknanna verði meðal annars að leita nýrra miða og meta veiðiþol stofna. Jafnframt verði gerðar tillögur um hvernig best verði staðið að ráðgjöf og stuðningi við þróun og vinnslu á vannýttum botndýrum og markaðssetningu afurðanna.

Greinargerð.

Sú tillaga, sem hér er flutt, byggir á þremur þingsályktunartillögum sem sjávarútvegsnefnd hefur haft til umfjöllunar á þessu þingi. Þessar tillögur eru:

1. Tillaga um rannsóknir á botndýrum í Breiðafirði, 108. mál þingsins.

2. Tillaga um könnun á nýtingu ígulkera, 358. mál þingsins.

3. Tillaga um stuðning við tilraunaveiðar og þróun veiðarfæra vegna veiða á ígulkerum, 393. mál þingsins.

Við gerð tillögunnar var einnig höfð hliðsjón af upplýsingum sem nefndin aflaði sér í heimsókn sem hún fór í til Hafrannsóknastofnunar í mars sl.

Nefndarmenn eru sammála um að brýnt sé að leggja áherslu á rannsóknir á þeim tegundum sem þegar eru nýttar, hörpudiski og ígulkerum, sem og að afla áreiðanlegrar vitneskju um útbreiðslusvæði og veiðiþol botndýrastofna.
Veiðiheimildir í lögsögu annarra ríkja Nefndarálit - þingskjal nr. 1190

1992–93. – 1062 ár frá stofnun Alþingis.

116. löggjafarþing. – 267 . mál.

1190. Nefndarálit um till. til þál. um veiðiheimildir í lögsögu annarra ríkja.

Frá sjávarútvegsnefnd.

Nefndin hefur fjallað um tillöguna og fékk um hana umsagnir frá Vélstjórafélagi Íslands, Farmanna- og fiskimannasambandi Íslands og Útflutningsráði Íslands.

Nefndin mælir með samþykkt tillögunnar.

Anna Ólafsdóttir Björnsson, fulltrúi Samtaka um kvennalista, sat fund nefndarinnar sem áheyrnarfulltrúi.

Alþingi, 5. maí 1993.

Össur Skarphéðinsson,

Guðjón A. Kristjánsson.

Halldór Ásgrímsson,

varaform., frsm.

með fyrirvara.

Jóhann Ársælsson,

Stefán Guðmundsson,

Tómas Ingi Olrich.

með fyrirvara.

með fyrirvara.

Vilhjálmur Egilsson.

Steingrímur J. Sigfússon,

Árni R. Árnason.

með fyrirvara.
Tengsl ferðaþjónustu við íslenska sögu Þingsályktun - þingskjal nr. 1200

116. löggjafarþing 1992–1993.

Nr. 12/116.

Þskj. 1200 - 160. mál.

Þingsályktun um tengsl ferðaþjónustu við íslenska sögu og sögustaði.

Alþingi ályktar að fela ríkisstjórninni að skipa fimm manna nefnd til að setja fram hugmyndir og tillögur um það hvernig nýta megi sögu þjóðarinnar, sögustaði, þjóðhætti, verkmenningu og bókmenntir til að efla og bæta ferðaþjónustu innan lands.

Samþykkt á Alþingi 6. maí 1993.
Ríkisábyrgð á bótagreiðslum vegna grófra ofbeldisbrota Þingsályktun - þingskjal nr. 1201

116. löggjafarþing 1992–1993.

Nr. 13/116.

Þskj. 1201 - 352. mál.

Þingsályktun um ríkisábyrgð á bótagreiðslum vegna grófra ofbeldisbrota.

Alþingi ályktar að fela dómsmálaráðherra að skipa nefnd til þess að athuga hvort taka eigi upp það fyrirkomulag að ríkissjóður ábyrgist greiðslur dæmdra bóta vegna grófra ofbeldisbrota, svo sem kynferðisbrota.

Samþykkt á Alþingi 6. maí 1993.
Evrópusamningar um fullnustu refsidóma Þingsályktun - þingskjal nr. 1204

116. löggjafarþing 1992–1993.

Nr. 14/116.

Þskj. 1204 - 537. mál.

Þingsályktun um fullgildingu Evrópusamninga um viðurkenningu og fullnustu refsidóma.

Alþingi ályktar að heimila ríkisstjórninni að fullgilda fyrir Íslands hönd samning um alþjóðlegt gildi refsidóma sem gerður var í Haag 28. maí 1970 og samning um flutning dæmdra manna sem gerður var í Strassborg 21. mars 1983.

Samþykkt á Alþingi 6. maí 1993.
Safn þjóðminja að Hólum í Hjaltadal Þingsályktun - þingskjal nr. 1207

116. löggjafarþing 1992–1993.

Nr. 15/116.

Þskj. 1207 - 116. mál.

Þingsályktun um safn þjóðminja að Hólum í Hjaltadal.

Alþingi ályktar að fela ríkisstjórninni að kanna möguleika á stofnun safns þjóðminja að Hólum í Hjaltadal er verði einkum helgað kirkjusögu Íslands.

Samþykkt á Alþingi 6. maí 1993.
Atvinnuþróun í Mývatnssveit Nefndarálit - þingskjal nr. 1208

1992–93. – 1062 ár frá stofnun Alþingis.

116. löggjafarþing. – 173 . mál.

1208. Nefndarálit um till. til þál. um atvinnuþróun í Mývatnssveit.

Frá allsherjarnefnd.

Nefndin hefur fjallað um málið. Leitað var álits umhverfisnefndar sem mælti með því að tillagan næði fram að ganga með breytingu sem gerð er tillaga um á sérstöku þingskjali. Ástæða breytingartillögunnar er sú að staða kísilgúrnáms af botni Mývatns hefur skýrst frá því að tillagan var flutt með útgáfu námaleyfis 7. apríl sl.

Nefndin mælir með samþykkt tillögunnar með fyrrnefndri breytingartillögu.

Alþingi, 6. maí 1993.

Sólveig Pétursdóttir,

Anna Ólafsdóttir Björnsson.

Björn Bjarnason.

form., frsm.

Ey. Kon. Jónsson.

Ingi Björn Albertsson.

Jón Helgason.

Kristinn H. Gunna

rsson.

Ólafur Þ. Þórðarson.

Sigbjörn Gunnarsson.
Atvinnuþróun í Mývatnssveit Breytingartillaga - þingskjal nr. 1209

1992–93. – 1062 ár frá stofnun Alþingis.

116. löggjafarþing. – 173 . mál.

1209. Breytingartillaga við till. til þál. um atvinnuþróun í Mývatnssveit.

Frá allsherjarnefnd.

Síðari málsliður tillgr. falli brott.
Samningur um verndun villtra plantna og dýra í Evrópu Þingsályktun - þingskjal nr. 1245

116. löggjafarþing 1992–1993.

Nr. 17/116.

Þskj. 1245 - 533. mál.

Þingsályktun um fullgildingu samnings um verndun villtra plantna og dýra og lífsvæða Evrópu.

Alþingi ályktar að heimila ríkisstjórninni að fullgilda fyrir Íslands hönd samning um verndun villtra plantna og dýra og lífsvæða í Evrópu sem gerður var í Bern 19. september 1979.

Samþykkt á Alþingi 7. maí 1993.
Samþykkt um votlendi Þingsályktun - þingskjal nr. 1246

116. löggjafarþing 1992–1993.

Nr. 18/116.

Þskj. 1246 - 534. mál.

Þingsályktun um staðfestingu breytinga á samþykkt um votlendi sem hefur alþjóðlegt gildi, einkum fyrir fuglalíf.

Alþingi ályktar að heimila ríkisstjórninni að staðfesta fyrir Íslands hönd breytingar á samþykkt frá 2. febrúar 1971 um votlendi sem hefur alþjóðlegt gildi, einkum fyrir fuglalíf, er gerð var í Regina 28. maí 1987.

Samþykkt á Alþingi 7. maí 1993.
Alþjóðasamningur um viðbúnað gegn olíumengun Þingsályktun - þingskjal nr. 1247

116. löggjafarþing 1992–1993.

Nr. 19/116.

Þskj. 1247 - 535. mál.

Þingsályktun um fullgildingu alþjóðasamnings um viðbúnað og viðbrögð gegn olíumengun og samstarf þar um, 1990.

Alþingi ályktar að heimila ríkisstjórninni að fullgilda fyrir Íslands hönd alþjóðasamning um viðbúnað og viðbrögð gegn olíumengun og samstarf þar um, 1990, sem gerður var í Lundúnum 30. nóvember 1990.

Samþykkt á Alþingi 7. maí 1993.
Rammasamningur Sameinuðu þjóðanna um loftslagsbreytingar Þingsályktun - þingskjal nr. 1248

116. löggjafarþing 1992–1993.

Nr. 20/116.

Þskj. 1248 - 536. mál.

Þingsályktun um fullgildingu rammasamnings Sameinuðu þjóðanna um loftslagsbreytingar.

Alþingi ályktar að heimila ríkisstjórninni að fullgilda fyrir Íslands hönd rammasamning Sameinuðu þjóðanna um loftslagsbreytingar sem gerður var í New York 9. maí 1992.

Samþykkt á Alþingi 7. maí 1993.
Fríverslunarsamningur milli ríkja Fríverslunarsamtaka Evrópu og Póllands Þingsályktun - þingskjal nr. 1249

116. löggjafarþing 1992–1993.

Nr. 21/116.

Þskj. 1249 - 567. mál.

Þingsályktun um fullgildingu fríverslunarsamnings milli ríkja Fríverslunarsamtaka Evrópu og lýðveldisins Póllands.

Alþingi ályktar að heimila ríkisstjórninni að fullgilda fyrir Íslands hönd fríverslunarsamning milli ríkja Fríverslunarsamtaka Evrópu (EFTA) og lýðveldisins Póllands sem gerður var í Genf 10. desember 1992.

Samþykkt á Alþingi 7. maí 1993.
Fjármögnun samgöngumannvirkja Þingsályktun - þingskjal nr. 1254

116. löggjafarþing 1992–1993.

Nr. 22/116.

Þskj. 1254 - 104. mál.

Þingsályktun um fjármögnun á gerð vega og tengdra samgöngumannvirkja.

Alþingi ályktar að fela samgönguráðherra að skipa nefnd sem hafi eftirfarandi verkefni:

a. að kanna hvar sé mögulegt og réttlætanlegt að fjármagna gerð vega og tengdra samgöngumannvirkja á annan hátt en með framlögum samkvæmt núgildandi lögum um bensíngjald og Vegasjóð,

b. að kanna hvernig þurfi að breyta núgildandi lögum um bensíngjald og Vegasjóð til þess að mögulegt og réttlætanlegt sé að fjármagna vegi og tengd samgöngumannvirki í auknum mæli á annan hátt en nú er gert,

c. að kanna hvaða áhrif annars konar fjármögnun en með framlögum úr Vegasjóði samkvæmt núgildandi lögum hefði á uppbyggingu samgöngukerfisins,

d. að kanna möguleika á að auka og bæta nýtingu tekjustofna Vegasjóðs.

Samþykkt á Alþingi 7. maí 1993.